《夏日山居好十首 其八》
宋代·舒岳祥

夏日山居好，虫鸣山更幽。青鞋紫藤杖，玉醴绿瓷瓯。

飞露吹黄葛，凉风洒白头。已知时雨顺，更有虎狼忧。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。